stanford-oval/wikipedia huggingface dataset:
Rantakerttulit

| Purokerttulit |
| --- | --- |
 Purokerttuli (Parkesia motacilla)
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Kerttulit Parulidae
Suku::  Rantakerttulit Parkesia  Sangster, 2008
Katso myös
   Rantakerttulit Wikispeciesissä   Rantakerttulit Commonsissa 
Infobox OKVirheellinen NIMI-arvo: 
Rantakerttulit (Parkesia) on kerttuleiden heimoon kuuluva lintusuku. Sukuun kuuluu BirdLife Suomen luokituksen mukaan kaksi lajia. Lajit luettiin aiemmin  purokerttulien (Seiurus) sukuun.
Lajit

Purokerttuli (Parkesia motacilla)
Rantakerttuli (Parkesia noveboracensis)
Aiheesta muualla

ITIS: Parkesia (englanniksi)
Empire (televisiosarja)

| Empire |
| --- | --- |

Tyyli:  draamasarja
Kestoaika:  42 minuuttia
Luoja(t):   Lee Daniels  Danny Strong 
Pääosissa:   Terrence Howard  Taraji P. Henson  Bryshere Y. Gray  Jussie Smollett  Trai Byers  Grace Gealey  Malik Yoba  Kaitlin Doubleday  Gabourey Sidibe  Ta'Rhonda Jones  Serayah McNeill 
Alkuperämaa:  Yhdysvallat
Alkuperäiskieli:  englanti
Verkko:    Fox   Sub 
Esitetty:  7. tammikuuta 2015 –  21. huhtikuuta 2020
Tuotantokausia:  6
Jaksoja:  102
Tuotanto
Vastaava(t) tuottaja(t):   Lee Daniels  Danny Strong  Brian Grazer  Francie Calfo  Ilene Chaiken 
Säveltäjä(t):   Fil Eisler  Timbaland  Jim Beanz 
Leikkaaja(t):   Joe Leonard  Zack Arnold  Raúl Dávalos 
Kuvaaja(t):  Andrew Dunn
Tuotantoyhtiö(t):   Imagine Television  Lee Daniels Entertainment  Danny Strong Productions  Little Chicken Inc.  20th Century Fox Television 
Aiheesta muualla
Virallinen sivusto
IMDb 
Empire on yhdysvaltalainen draamasarja, jossa perehdytään viihdedynastiaa johtavan musiikkimogulin elämään. Yhdysvalloissa sarjan esittäminen alkoi 7. tammikuuta 2015 Fox-kanavalla ja Suomessa sitä esitetään Subilla 2. joulukuuta 2015 alkaen.
Empire nousi Yhdysvalloissa vuoden 2015 katsotuimpien tv-sarjojen joukkoon, ja sarjan ensimmäisen kauden päätösjaksoa katsoi peräti 23 miljoonaa katsojaa.
Juoni

Empiren keskushahmo on Lucious Lyon (Terrence Howard): katujen kasvatti, hip hopin kuningas, entinen huumekauppias ja nykyinen musiikkimoguli, joka pyörittää menestynyttä Empire Entertainment -yhtiötä. Häikäilemätön Lucious saa kuulla sairastavansa parantumatonta ALS-tautia. Elinaikaa lääkäri antaa vuodesta kolmeen. Nyt Luciouksen on päätettävä, kuka hänen pojistaan ottaa yrityksen ohjakset haltuun kun hän itse ei enää siihen kykene.
Pojista vanhin, Andre (Trai Byers), on päällisin puolin pätevä liikemies, jolta kuitenkin puuttuu Luciouksen kaipaamaa musiikkialan kokemusta. Keskimmäinen poika, Jamal (Jussie Smollett), on lahjakas mutta isänsä suureksi pettymykseksi homoseksuaali ja siksi Luciouksen mielestä kelpaamaton Empiren johtoon. Nuorin poika Hakeem (Bryshere Y. Gray) puolestaan on kultalusikka suussaan syntynyt nuorukainen, joka kuitenkin omaa musiikillisia lahjoja ja karismaa.
Luciouksen poikien lisäksi yrityksestä osansa haluaa neljäskin osapuoli, Luciouksen temperamenttinen ex-vaimo Cookie (Taraji P. Henson). Cookie on viettänyt viimeiset 17 vuotta vankilassa ja haluaa vapauduttuaan puolet yrityksestä.
Näyttelijät > Päärooleissa

| 0 | 1 | 2 |
| --- | --- | --- |
|  Terrence Howard  | … |  Lucious Lyon   |
|  Taraji P. Henson  | … |  Loretha "Cookie" Lyon   |
|  Jussie Smollett  | … |  Jamal Lyon   |
|  Trai Byers  | … |  Andre Lyon   |
|  Bryshere Y. Gray  | … |  Hakeem Lyon   |
|  Grace Gealey  | … |  Anika Calhoun   |
|  Malik Yoba  | … |  Vernon Turner   |
|  Kaitlin Doubleday  | … |  Rhonda Lyon   |
|  Ta'Rhonda Jones  | … |  Porsha Taylor   |
|  Gabourey Sidibe  | … |  Becky Williams   |
|  Serayah McNeill  | … |  Tiana Brown   |
Näyttelijät > Sivurooleissa

| 0 | 1 | 2 |
| --- | --- | --- |
|  Shanesia Davis  | … |  rouva Calhoun   |
|  Naomi Campbell  | … |  Camilla Marks   |
|  Eka Darville  | … |  Ryan Morgan   |
|  Rafael de La Fuente  | … |  Michael Sanchez   |
|  Nealla Gordon  | … |  FBI-Agentti Harlow Carter   |
|  Damon Gupton  | … |  rikostutkija Calvin Walker   |
|  Jennifer Hudson  | … |  Michelle White   |
|  Courtney Love  | … |  Elle Dallas   |
|  Derek Luke  | … |  Malcolm DeVeaux   |
|  Antoine McKay  | … |  Marcus "Bunkie" Williams   |
|  Judd Nelson  | … |  Billy Baretti   |
|  Tasha Smith  | … |  Carol Holloway   |
|  Tyra Ferrell  | … |  Roxanne Ford   |
|  Marisa Tomei  | … |  Mimi Whiteman   |
|  AzMarie Livingston  | … |  Chicken   |
|  Kelly Rowland  | … |  Leah Walker   |
|  Adam Rodríguez  | … |  Laz Delgado   |
|  Bre-Z  | … |  Freda Gatz   |
Aiheesta muualla

Viralliset kotisivut (englanniksi)
Viralliset "Empire Enterprises" sivusto (Arkistoitu – Internet Archive) (englanniksi)
Empire Internet Movie Databasessa (englanniksi)
Empire mtv.fi sivustolla[vanhentunut linkki]
Pyhää kamaa

| Pyhää kamaa Sir Elwoodin hiljaiset värit |
| --- | --- | --- |

Studioalbumin tiedot
 Äänitetty : 1999
 Julkaistu: 11. lokakuuta 1999
 Tyylilaji: pop rock
 Kesto: 52.11
 Levy-yhtiö: Herodes
Listasijoitukset
  Suomen virallinen lista: 2.
Sir Elwoodin hiljaisten värien muut julkaisut
| Varjoja, varkaita ja vanhoja valokuvia 1998 | Pyhää kamaa 1999 | Pohjoisesta tuulee taas 2001 |
Pyhää kamaa on suomalaisen Sir Elwoodin hiljaiset värit -yhtyeen kuudes studioalbumi. Se julkaistiin vuonna 1999. Albumi sisältää mm. kappaleen "Sua seuraan", joka on yksi yhtyeen suosituimmista lauluista.
Albumi nousi Suomen virallisen listan sijalle 2.
Kappaleet

Luo kulkurin iltatähden – 4.12
Dinosaurukset (C.R.'s #54 song) – 3.47
Kotikaupunki – 4.54
Senna – 6.17
Sua seuraan – 4.08
Meidän pikku kuppila (osa 5) – 1.52
Maailman kaunein maalaistyttö – 4.21
Kollikissa (kevätyön syntinen syyhy) – 4.00
Pyhää kamaa – 3.46
Kuutamovalssi – 4.26
Matkamiehen unelmat (hyvää yötä) – 4.40
Täällä päin (piiloraita) – 5.43
Singlet

"Kollikissa" (maaliskuu 1999)
"Sua seuraan" (syyskuu 1999)
"Maailman kaunein maalaistyttö" (lokakuu 1999)
"Pyhää kamaa" (kesäkuu 2000)
Arvostelut

Soundi:
Randžit Singh

| Randžit Singh |
| --- | --- |
 Randžit Singh maalauksessa vuoden 1830 paikkeilta.
Sikhivaltakunnan hallitsija
Valtakausi:  12. huhtikuuta 1801 – 27. kesäkuuta 1839
Seuraaja:  Kharak Singh

Syntynyt:  13. marraskuuta 1780 Gujranwala
Kuollut:  27. kesäkuuta 1839 (58 vuotta) Lahore
Puoliso:  Maharani Mehtab Kaur Maharani Datar Kaur   Maharani Jind Kaur
Lapset:  Kharak Singh Ishar Singh Rattan Singh Sher Singh Tara Singh  Fateh Singh Multana Singh Kashmira Singh Peshaura Singh Duleep Singh
Suku:  Sandhawalia
Isä:  Maha Singh
Äiti:  Raj Kaur
Uskonto:  sikhiläisyys
Randžit Singh (13. marraskuuta 1780 Gujranwala – 27. kesäkuuta 1839 Lahore) oli Intian niemimaan luoteisosassa sijainneen suuren Sikhivaltion perustaja. Randžit loi itselleen eurooppalaisten upseerien avulla nykyaikaisen ja kurinalaisen armeijan, jota hän käytti naapurejaan vastaan alistaen itselleen suuret alueet Punjabista ja Kašmirista. Sikhivaltio ei kuitenkaan kestänyt kauaa Randžitin kuoleman jälkeen, vaan britit alistivat sen kahdessa sodissa vuosina 1845–1846 ja 1848–1849.
Kuoleman jälkeen

Randžitin seuraajat olivat häntä huomattavasti heikompia ja Randžitin perustama Sikhivaltio romahti sittemmin kahdessa verisessä sodassa (ensimmäinen 1845–1846 ja toinen 1848–1849) brittejä vastaan.
Randžit Singhin samadhi eli mausoleumi sijaitsee Lahoressa Pakistanissa. Mausoleumin rakennutti Randžitin vanhin poika Kharak Singh ja se valmistui vuonna 1848.
Aiheesta muualla

Kuvia tai muita tiedostoja aiheesta Randžit Singh Wikimedia Commonsissa
Sikhivaltio suurimmillaan vuonna 1839.
Randžit Singhin samadhi eli mausoleumi Lahoressa.
Elkiänjärvi

| Elkiänjärvi ja Sudenlahti |
| --- | --- |
Valtiot:  Suomi 
Paikkakunta:  Luumäki 
Koordinaatit:  60°52′06″N, 27°48′51″E
Vesistöalue ja valuma-alueen tietoja
Laskujoki:  Käräjoki 
Järvinumero:  09.003.1.014 ja 09.003.1.019 
Mittaustietoja
Pinnankorkeus:  57,6 m  
Rantaviiva:  11,24 km  
Pinta-ala:  1,83684 km²  
Tilavuus:  0,0016944 km³  
Keskisyvyys:  0,93 m  
Suurin syvyys:  1,66 m  
Saaria:  4 
 fiElkiänjärvi 
Elkiänjärvi  on Etelä-Karjalassa Luumäellä Suo-Anttilassa sijaitseva järvi, joka kuuluu Urpalanjoen vesistöön. Järvi on ollut vuodesta 1941 kahdessa osassa, koska Sudenlahden yli rakennettiin penger. Tässä artikkelissa käsitellään molempia vesialtaita yhdessä.
Maantietoa

Järven pinta-ala on 184 hehtaaria eli 1,8 neliökilometriä. Se on 2,2 kilometriä pitkä ja 1,5 kilometriä leveä. Vaikka matala järvi on selkeäpiirteinen, jakavat Martinniemi, Noidanniemi sekä niiden välissä olevat saaret järven kahdeksi alueeksi. Lounaispuolen Kinnarinlahti muodostaa toisen kokonaisuuden ja itäpuolen järvenselkä toisen. Järvellä on monia lahtia ja niemiä. Itäpuolella ovat Saviniemi, Sudenlahti, Vaskivuori, Ojansuunniemi, Marjaniemi ja Laajanlahti. Järven keskiosa on kivinen ja saarien rikkoma. Siellä sijaitsevat pohjoisrannalla Martinniemi, Tiiponlahti, Nypelönlahti ja Käräniemi. Etelärannalla on Noidanniemen kärkien välissä Kortelahti. Lounaisosassa eli Kinnarinlahdella ei löydy enää muita niemiä tai lahtia. Järven ympäristö on alavaa maata, mutta sitä rikkovat siellä täällä pienet moreenimäet. Tällaisia mäkiä ovat pohjoispuolella Nikamanmäki, Vääntäjänmäki, Takasenvuori ja Vaskivuori, länsipuolella Vierevänmäki ja luoteispuolella Käräniemi ja Martinniemi.
Järvessä on neljä saarta. Niiden yhteispinta-ala on 1,0 hehtaaria, mikä on noin 0,54 % järven kokonaispinta-alasta. Kaikki saaret ovat yli aarin kokoisia. Suurisaari on 140 metriä pitkä ja 100 metriä leveä. Sen pinta-ala on noin 0,8 hehtaaria ja se on autio. Muita saaria ovat viereinen Paskasaari ja idempänä sijaitsevat Ukonsaari ja Martinsaari. Niissä on molemmissa loma-asunnot.
Järvi on luodattu ja siitä on julkaistu syvyyskartat. Sen tilavuus on 1,7 miljoonaa kuutiometriä eli 0,0017 kuutiokilometriä. Järven keskisyvyys on 0,9 metriä ja suurin syvyys on 1,7 metriä. Syvin kohta sijaitsee Martinniemen edustalla sen itäpuolella.
Järven rantaviivan pituus on 11,2 kilometriä, josta saarten rantaviivan yhteispituus on 0,7 kilometriä. Järven rannat ovat metsämaata, joka on paikoin soistunutta, ja peltomaata, jota esiintyy pohjoisrannoilla. Järven lähiympäristössä sijaitsee kuusi maatila, joiden peltoja ne ovat. Muun haja-asutuksen lisäksi rannoille on rakennettu yli 20 vapaa-ajan asuntoa. Niille tulee tiet yhdystieltä 14759 ja 14780.
Vesistösuhteet

Järvi sijaitsee Urpalanjoen vesistössä (vesistöaluetunnus 09) Urpalanjoen yläosan alueella (09.003). Järven vedenpinnan korkeus on 57,6 metriä mpy.
Järvi saa pääosan vedestään omasta lähiympäristöstään, sillä se on vesistöalueensa latvajärviä. Järveen on johdettu toistakymmentä suo- tai pelto-ojaa. Niistä huomattavimmat ovat Sudenlahteen, Ojansuunniemeen, Laajalahteen ja suurelta Noidansuolta Kinnarinlahteen laskevat ojat. Elkiänjärven alueella ei ole järviä, jotka laskevat järveen. Järven laskujoki on Nypelönlahdelta alkava Käräjoki, joka laskee kilometrin päässä Salajärveen (42 ha). Tämän laskuoja yhtyy vuorostaan Reijokankaansuolla Suojärven kosteikon läpi virtaavaan johto-ojaa, joka laskee heti Urpalanjokeen.
Luonnonarvot

Järven vedenlaatu on vuosien aikana heikentynyt. Vesi on nykyään hapanta ja sen vedenväri on ruskeaa, mikä johtunee tulo-ojien tuomasta humuksesta. Järvi kuuluu Urpalanjoen vesistön kunnostushanketta ja pakalliset asukkaat ovat osallistumalla hankkeeseen pyrkineet ehkäisemään järven rehevöitymistä ja säilyttämään järven virkistyskäyttöarvo. Järven kalalajeihin kuuluu luontaisesti ainakin ahven, särki, hauki, lahna, made ja kiiski. Sinne on myös istutettu planktonsiikaa ja lohta.
Historiaa

Vaskivuorella sijaitsee kalliomaalaus, jossa on kuvioita neljässä kohtaa. Järven vierestä kulkee salpalinjan linnoituksien juoksuhautoja, sijaitsee joitakin betonibunkkereita ja Lusikkovuoren luola. Näihin vuonna 1941 rakennettuihin rakennelmiin liittynee Sudenlahden poikki rakennettu penger, joka katkaisee lahden. Sille piti pystyttää estekivirivistö, jollaisia rakennettiin panssarivaunuille esteeksi.
Aiheesta muualla

Luukkonen, Ismo: Vaskivuori
Näppi, Toni: Poimintoja kirjasta Luumäen Historia, Suo-Anttia etsimässä, 8.9.2015
Etelä-Karjalan lintutieteellinen yhdistys: Punasotka on vuoden laji – osallistu laskentoihin (LiL), 16.4.2018
Richard Buchanan

Richard Buchanan (3. toukokuuta 1912 – 22. tammikuuta 2003) oli brittiläinen työväenpuolueen poliitikko. Hän istui vuosina 1964–1979 parlamentin jäsenenä Glasgow Springburnin vaalipiiristä.
Richard Brander

Richard Brander (s. 1962) on suomalainen toimittaja ja tiedottaja. Hän on koulutukseltaan valtiotieteiden tohtori.1
Brander toimi 1996–2000 Suomen Tietotoimiston kirjeenvaihtajana Brysselissä raportoiden EU-asioista. Vuonna 2000 hän siirtyi Helsinkiin Hufvudstadsbladetin taloustoimittajaksi toimien samalla EU-asioihin erikoistuneena toimittajana sekä pääkirjoitustoimittajana. Vuosina 2003–2005 hän toimi HBL:n taloustoimituksen uutispäällikkönä, ja sen jälkeen politiikan toimittajana. Vuonna 2008 Brander nimitettiin Suomen Pankin tiedottajaksi.2 Hänen nykyinen tittelinsä keskuspankissa on vanhempi viestintäasiantuntija.3 Vuonna 2019 hänet nimitettiin valtioneuvoston asettamaan taloudenhallinnan neuvottelekunnan jäseneksi.4
Vuosina 2000–2009 Brander toimi Forum för ekonomi och teknik -lehden EU-kolumnistina. Richard Brander kirjoitti vuonna 2004 kirjan Finland och Sverige i EU – tio år av medlemskap, joka tarkastelee Suomen ja Ruotsin taivalta EU-jäseniksi ja toiminta EU:ssa vuosina 1995–2004.5 Brander on toimituskunnan jäsen Ekonomiska samfundets tidskrift -lehdessä.7 Hän on jäsen Lisi Wahls stiftelse för studieunderstöd -nimisessä säätiössä.8
Vuonna 2019 Brander väitteli valtiotieteiden tohtoriksi Helsingin yliopistosta. Poliittisen historian alan väitöskirjan otsikko on Finland och den tidiga västintegrationen – Hjalmar J. Procopé och Europarörelsen 1948–1954.6
Rebel Extravaganza

| Rebel Extravaganza Satyricon |
| --- | --- | --- |

Studioalbumin tiedot
 Äänitetty : maalis–huhtikuussa 1999
 Julkaistu: 1999
 Tuottaja(t): Satyr Wongraven
 Tyylilaji: black metal
 Kesto: 60.34
 Levy-yhtiö: Moonfog Productions
Listasijoitukset
  27. (albumilista)
Satyriconin muut julkaisut
| Intermezzo II 1999 | Rebel Extravaganza 1999 | Ten Horns – Ten Diadems 2002 |
Rebel Extravaganza on norjalaisen black metal -yhtye Satyriconin neljäs albumi.
Kappaleet

Tied in Bronze Chains – 10.56
Filthgrinder – 6.39
Rhapsody in Filth – 1.38
Havoc Vulture – 6.45
Prime Evil Renaissance – 6.13
Supersonic Journey – 7.49
End of Journey – 2.18
A Moment of Clarity – 6.40
Down South, Up North – 1.13
The Scorn Torrent – 10.23
Kokoonpano

Satyr - kitara, basso, kosketinsoittimet, laulu
Frost - rummut
Vierailevat muusikot
Bjorn Boge – basso kappaleessa "The Scorn Torrent"
Bratland – syntetisaattori  "Supersonic Journey"
S. W. Krupp – kitara kappaleilla "A Moment of Clarity", "Filthgrinder" ja "The Scorn Torrent"
Anders Odden – kitara kappaleilla "Tied In Bronze Chains", "Prime Evil Renaissance" ja "Supersonic Journey"
Gylve Nagell (Darkthrone-yhtyeen Fenriz) – lyömäsoittimet kappaleilla "Prime Evil Renaissance" ja "Havoc Vulture"
Arviot

Allmusic:
Metalliluola: 9+/10
Soundi:
Aiheesta muualla

Albumi Battlegrim.net-sivustolla (englanniksi)
Rebel Extravaganza Discogsissa. (englanniksi)
Albumi Rebel Extravaganza Encyclopaedia Metallum -sivustolla (englanniksi)
Dupreeh

| dupreeh |
| --- | --- |
 Dupreeh IEM San Jose -tapahtumassa vuonna 2015.
Henkilötiedot
Koko nimi:  Peter Rothmann Rasmussen
Syntynyt: 26. maaliskuuta 1993 (ikä 31)
Kansalaisuus:   Tanska
Ammatti:  ammattipelaaja
Elektronisen urheilun pelaaja
Pelaajanimi:  dupreeh
Aktiivisena:  2012–
Nyk. joukkue:  Team Falcons
Rooli:  kivääripelaaja tarkkuuskivääripelaaja
Peli:  Counter-Strike 2
Peter ”dupreeh” Rasmussen (s. 26. maaliskuuta 1993) on tanskalainen Counter-Strike 2 -ammattilainen. Hänet on jatkuvasti luokiteltu yhdeksi maailman parhaimmista pelaajista. Dupreehin rooli on yleensä kivääripelaaja, mutta joskus myös tarkkuuskivääripelaaja. Hän on edustanut maaliskuusta 2024 alkaen Team Falconsia.
Perhe ja aikaisempi elämä

Peter Rasmussen syntyi 26. maaliskuuta 1993 Kööpenhaminassa Tanskassa. Hänellä oli intohimo pelaamiseen pienestä pitäen, ja varttuessaan hän vietti suurimman osan vapaa-ajastaan ​​pelatessaan videopelejä ja kartuttaessaan taitojaan. Kun Rasmussen oli tutustunut ensimmäisen persoonan räiskintäpeleihin, hän tutustui Counter-Strike: Global Offensiveen. Rasmussenia kiehtoi pelissä erityisesti sen nopeatempoisuus, sekä mahdollisuus pelata muita vastaan. Hän aloitti kilpailemisen paikallisissa turnauksissa ja sai nopeasti tunnustusta poikkeuksellisesta tavoitteestaan ​​ja tiimityöstään. Tämä kiinnitti useiden ammattilaisten CS:GO -tiimien huomion, ja Rasmussenille tarjottiin pian paikkaa huipputiimiin, Team Dignitas -joukkueeseen.
Rasmussenin perheestä ei tiedetä paljoa, mutta hänen isänsä sairastui syöpään vuonna 2010. Hän kuoli eräässä turnauksessa Astraliksen riveissä. Rasmussen on suhteessa Rikke Smed Iversenin kanssa ja heillä on yhteinen vuonna 2023 syntynyt lapsi.
Ura

Dupreeh aloitti pelaamisen vuonna 2012 ollessaan 19-vuotias ja pelasi ranskalaisessa 3DMAX-järjestössä. Dupreeh liittyi tuon jälkeen vain kuudeksi päiväksi fluxiin. Hän liittyi vuoden 2013 alussa Copenhangen Wolvesiin, jolloin hän osallistui ensimmäiseen major-tapahtumaansa. Noin vuosi Copenhagen Wolvesin jälkeen dupreeh siirtyi über G33KZ:hen ja myöhemmin Team Dignitakseen. Team Dignitasissa hän pelasi yhdessä Karriganin, Cajunbin, Dev1cen ja Xyp9x:n kanssa. He pysyivät yhdessä koko kauden Team Dignitasissa ja saavuttivat hyviä tuloksia. He sijoittuivat heille erittäin hyvälle kolmannelle sijalle 2014 ESL One: Cologne Majorissa. Dupreeh sijoittui samana vuonna 12:sta HLTV top 20- ratingissa. Team Diginitaksen jälkeen vuorossa Team SoloMid, jonka parissa he viettivät lähes vuoden.
Sen jälkeen Astralis perustettiin vuonna 2016. Samoihin aikoihin he voittivat ensimmäisen suuren tapahtumansa, eli ELEAGUE Major Atlantan. Sieltä dupreeh voitti vielä kaksi suurta mestaruutta, mikä teki hänestä ensimmäisen pelaajan CS:GO:n historiassa, joka on voittanut kolme major-turnausta peräkkäin. Rasmussenin menestys jatkui vuonna 2018, kun Astralis voitti FACEIT London Majorin, jolloin hänestä tuli ensimmäinen joukkue CS:GO:n historiassa, joka on voittanut neljä suurta mestaruutta. 2018 oli dupreehille paras henkilökohtainen vuosi, sillä hän sijoittui viidenneksi vuotuisessa HLTV:n top 20 -listauksessa, mikä on hänen kaikkien aikojen paras sijoitus. Astraliksesta kasvoi yksi maailman parhaimmista CS:GO- joukkueista ja dupreehin rooli oli iso joukkueen menestyksen kannalta.
Dupreeh edusti Astralista 5 vuotta, jonka jälkeen hän siirtyi Team Vitalityyn vuoden 2021 ja 2022 vaihteessa. Hän jäi isyysvapaalle helmikuussa 2023, jolloin hänet korvasi Audric "JACKZ" Jug. Dupreeh palasi kuukauden päästä takaisin pelikentille ESL Pro League S17- tapahtumaa varten.Team Vitality voitti viimeisen Counter-Strike: Global Offensive- turnauksen ja dupreeh teki historiaa voittaen viidennen major-turnauksensa. Kesäkuussa 2023 flameZ korvasi dupreehin ja hän siirtyi lomalle pelaamisesta.
Dupreeh siirtyi joulukuussa 2023 tanskalaiseen Preasy-joukkueeseen, ja siirron seurauksena joukkueessa ei ole vakituista tarkkuuskivääripelaajaa.  Maaliskuussa 2024 hän siirtyi Team Falconsiin.
Saavutukset > HLTV TOP 20

| Vuosi | Sijoitus |
| --- | --- |
2013: 18
2014: 16
2015: 12
2017: 10
2018: 5
2019: 16
2020: 9
Saavutukset > MVP

ESL Pro League Season 7 Finals - HLTV
BLAST Pro Series: Global Final 2019 - HLTV
Saavutukset > Ennätykset

Eniten voitettuja major-turnauksia (5).
Ainoa pelaaja, joka on osallistunut kaikkiin CS:GO major-turnauksiin.
Eniten sijoituksia major-turnauksien 8 parhaan joukossa (15).
dupreeh, dev1ce ja Xyp9x muodostavat yhden kaikkien aikojen pisimpään säilyneistä Global Offensive -pelaajatrioista, joka kesti 7 vuotta ja 239 päivää. Heidän ensimmäinen suhteensa kesti 9.7.2013–18.9.2013 (kun dev1ce lähti Copenhagen Wolvesista). Heidän toinen suhteensa kesti 4.11.2013–23.4.2021 (kun dev1ce lähti Astraliksesta).
Ensimmäinen pelaaja, joka ylitti 2 miljoonan dollarin tienestit urallaan.
Ranskan parlamenttivaalit 2022

Ranskan vuoden 2022 parlamenttivaalit järjestettiin kahdessa osassa siten, että ensimmäinen kierros käytiin 12. kesäkuuta ja toinen kierros 19. kesäkuuta. Vaaleissa valittiin kaikki kansalliskokouksen 577 edustajaa seuraavaksi viideksi vuodeksi.
Edelliset vaalit pidettiin vuonna 2017 ja niissä ensimmäistä kertaa ehdolla ollut LREM-puolue voitti yksinkertaisen enemmistön.
Tausta ja vaalijärjestelmä

Ranskan kaikissa vaaleissa järjestetään ennakko-oletuksena kaksi kierrosta. Mikäli joku ehdokkaista saa yli 50 % vaalipiirinsä äänistä, toista kierrosta ei järjestetä kyseisessä vaalipiirissä. Toiselle kierrokselle jatkavat kaksi eniten ääniä saanutta sekä kaikki ne ehdokkaat, jotka saivat ensimmäisellä kierroksella vähintään 12,5 % äänistä. Näin ollen toisella kierroksella voi olla kaksi, kolme tai jopa neljä ehdokasta. Toisella kierroksella valituksi tulee se, joka saa suurimman äänioisuuden, vaikka se ei olisikaan yli 50 %.
Kansalaiset äänestävät vain kansalliskokouksen edustajia. Senaattorien valinnasta vastaavat poliittisissa luottamustehtävissä olevat henkilöt.
Äänioikeus on kaikilla Ranskan kansalaisilla, jotka ovat viimeistään toisen kierroksen aattoon mennessä täyttäneet 18. Lisäksi henkilöllä tulee olla täydet poliittiset oikeudet ja hänen on täytynyt rekisteröityä äänestäjäksi. Äänestäjäksi rekisteröityminen on täytynyt suorittaa netin kautta viimeistään 4. toukokuuta ja paikan päällä kunnantalolla viimeistään 6. toukokuuta mennessä.
Ulkomailla asuvat ranskalaiset ovat voineet valita itseään edustavat edustajat vuodesta 2012 lähtien. Näitä edustajia valitaan yhteensä 11.
Tausta ja vaalijärjestelmä > Vaaliliitot

LREM muodosti toukokuussa vaaliliiton nimeltä Kansalaiset yhdessä (ransk. Ensemble Citoyens) yhdessä muiden keskustalaisten ja EU-myönteisten puolueiden kanssa, kuten Mouve. Samassa yhteydessä LREM otti käyttöön uuden nimensä Renaissance.
Alistumaton Ranska muodosti yhdessä muiden vasemmistolaisten puolueiden kanssa vaaliliiton nimeltä Uusi ekologinen ja sosiaalinen kansanunioni (ransk. Nouvelle Union Populaire écologiste et sociale, lyh. NUPES). Vaaliliittoon kuuluvat myös sosialistinen puolue, kommunistinen puolue ja ympäristöpuolue eli EELV.